Asuntoasiain neuvottelukunta			YM034:00/2003
2.6.2004					

ESITYS ASUMISEN PROFESSUURIN PERUSTAMISESTA

Suomesta puuttuu ihmisten asumistottumuksiin ja –preferensseihin sekä asukaslähtöisyyteen liittyvä korkeakoulu- ja tiedekorkeakoulutason koulutus- ja tutkimusyksikkö. Tämä on heijastunut käyttäjänäkökulman ohuutena asuinrakentamisessa, rakentamisen ohjauksessa sekä valtakunnallisessa ja kunnallisessa päätöksenteossa. Aiheeseen liittyvät tiedolliset puutteet ja tutkimustarpeet ovat suuret.

Professuurin perustamisen tarkoituksena on nostaa asuminen ja asukasnäkökulma entistä merkittävämpään asemaan rakennus- ja kiinteistöalan, rakentamisen ohjauksen sekä päätöksenteon kentässä. Tavoitteena on analysoida ja tuottaa päätöksentekoa, teknologista kehitystä, asuntojen ja asuinalueiden suunnittelua, korjausrakentamista, rakentamisen ja kaavoituksen ohjausta sekä asukkaita palvelevaa tutkimusta ja tietoa. Professuuri tukisi alaan liittyvän osaamiskeskittymän ja elinkeinotoiminnan syntymistä maassamme. Asumisen ja asuinympäristöjen laadun kehittäminen vaikuttaa myös pitkällä tähtäimellä kansalaisten hyvinvointiin ja kansalliseen kilpailukykyyn ammattitaitoisen työvoiman vetovoimatekijänä.

Asumisen t. asumistutkimuksen professuurin on tarkoitus toimia poikki- ja monitieteellisesti teknisten ja humanististen tieteiden kentässä. 

Keskeisiä teemaan liittyviä tutkimus- ja tietotarpeita ovat mm.
•	asunnon valintaan, muuttoliikkeeseen sekä asumismuotoon liittyvät tekijät
•	fyysisen ympäristön vaikutus asukkaiden henkiseen ja fyysiseen terveyteen sekä viihtyvyyteen
•	asumisen ja rakennusten käytön ympäristöystävällisyys
•	asumisen taloudellisuus ja elinkaarikustannukset
•	asukkaan suhde asumista palvelevaan tekniikkaan
•	asumisen toiminnalliset tilatarpeet
•	asumisen sosiaalinen kestävyys; yksityisyyden, yhteisöllisyyden ja turvallisuuden tarpeet asumisessa
•	asukkaiden rooli rakennusten ylläpidossa, huollossa ja korjaamisessa
•	asumista tukevien palvelujen käyttö ja tarve
•	eri ikäryhmien, sukupuolten ja kulttuurien sekä erilaisten perhekuntien ja talouksien tarpeet
•	asuminen ja työ, etätyön edellytykset ja tietotekniikan tuomat mahdollisuudet
•	asukaslähtöisyys ja omatoimisuus suunnittelun ja rakentamisen prosesseissa

Professuurin sisältö ja toimenkuvat tarkentuvat perustamistyön yhteydessä. Tavoitteena on, että perustettava professuuri toimisi kiinteässä yhteistyössä alan läheisten tiedeyhteisön toimijoiden kanssa kotimaassa ja ulkomailla. Professuurin rahoituksen lähtökohtana voi alkuvaiheessa olla ns. alan lahjoitusprofessuuri tai valtion rahoitus.

TAUSTA, SYYT
•	käyttäjälähtöisyyden puute, kuitenkin lisääntynyt, hallitsemattomuus
•	käyttäjätiedon puute
•	teollinen rakentamistapa, käyttäjän vaikutuksen vähyys, kaikki menee kaupaksi
•	rakentamista koskeva tieto ei kulkeudu käyttäjälle

TAVOITE
•	tuottaa päätöksentekoa, teknologista kehitystä, asuntojen ja asuinalueiden suunnittelua, korjausrakentamista, rakentamisen ja kaavoituksen ohjausta sekä asukkaita palvelevaa tietoa
•	moni- ja poikkitieteellisyys 

SISÄLTÖ
•	asumisterveys, tekniset järjestelmät, vesi, ilma lämpö, sisäilmasto
•	asunto ja mielenterveys 
•	asumisen erilaistuvat preferenssit
•	asuminen ja ekologia, asukkaan käyttäytymisen reunaehdot, porkkanat, motiivit
•	turvallisuus kotona ja asuinalueella
•	asumiseen liittyvä teknologia, tietoverkot, mahdollisuudet
•	ylläpidon, huollon ja korjauksen näkökulma, elinkaaritaloudellisuus, käyttöikä
•	ikääntyminen, kotona asumisen tavoitteet
•	eri ikäryhmien, sukupuolten ja kulttuurien (rotujen) tarpeet. Erilaisten perhekuntien ja talouksien tarpeet.
•	muuttoliike maan sisällä, muuttoon johtavat syyt, asunnon valinnan preferenssit
•	asuminen sosiaalisena tapahtumana, perhe, naapuruus, asuinalue. Yksityisyys ja yhteisöllisyys asumisessa.
•	taloyhtiön päätöksentekoprosessit
•	asunnon suhde ympäristöönsä, yhteistilojen tarve
•	asuminen ja työnteko, etätyö
•	erilaiset asumismuodot, omistus-, asumisoikeus-, vuokra-asuminen
•	asuntomarkkinat; kysynnän ja tarjonnan kohtaaminen
•	asunnon tilat, tilarakenne, vastaavuus tarpeisiin, muunneltavuus, elinkaarinäkökulma, eri toimintojen suhde ja sijoittuminen. Tulevaisuuden tilarakenne. Asuntokoko, huoneluku, toiminnat
•	asukaslähtöisyys ja omatoimisuus suunnittelun ja rakentamisen prosesseissa
•	viihtyisyyden ja kauneuden vaatimukset
•	asumisen talous
•	asumista tukevat palvelut, kysyntä ja tarjonta

Professuurin sisältö ja toimenkuvat tarkennetaan perustamistyön yhteydessä

YHTEYDET
•	asuntosuunnittelu, sosiologia, sosiaalipsykologia, psykologia, asumisterveys, terveydenhuolto, sosiaalipalvelut, sisustussuunnittelu, kuluttajatutkimus, tulevaisuudentutkimus, 
•	asunto 2010, suuret asuntorakennuttajat, YM, kuntien asuntotoimi
•	käytännönläheisyys, asukastutkimus
•	kansainväliset yhteydet, lähteet, verkottuminen